

 **GRADSKO VIJEĆE *P R I J E D L O G***

KLASA:120-02/22-01/01

URBROJ:2186-16-02/1-22-1

Ludbreg, 26. rujna 2022.

 Na temelju članka 10.st.1. Zakona o plaćama u lokalnoj i područnoj (regionalnoj) samoupravi („Narodne novine“ br. 28/10), članka 34. Statuta Grada Ludbrega („Službeni vjesnik Varaždinske županije“ br. 12/21) Gradsko vijeće Grada Ludbrega na svojoj 13. sjednici održanoj dana 26. rujna 2022. godine, **d o n o s i**

**O D L U K U**

**o izmjenama i dopunama Odluke**

**o koeficijentima za obračun plaće službenika i namještenika u**

**upravnim tijelima Grada Ludbrega**

**Članak 1.**

 U Odluci o koeficijentima za obračun plaće službenika i namještenika u upravnim tijelima Grada Ludbrega („Službeni vjesnik Varaždinske županije“ br. 70/2020, 12/2011) u članku 2. tabličnog dijela mijenjaju se koeficijenti za radna mjesta III. kategorije tako da glase:

|  |
| --- |
| **RADNA MJESTA III. KATEGORIJE** |
| **Stručni suradnik** | stručni suradnik | 8. | 2,21 |
| **Viši referent** | viši referent | 9. | 2,11 |
| **Referent** | referent – tajnik za poslove gradonačelnika i poslove protokola | 11. | 2,01 |
| referent za financije  | 11. | 1,91 |
| referent za računovodstvo | 11. | 1,91 |
| referent za upravne komunalne poslove | 11. | 1,91 |
| referent – administrativni tajnik | 11. | 1,91 |

**Članak 2.**

 Ova Odluka stupa na snagu osmog dana od dana objave u „Službenom vjesniku Varaždinske županije“.

 Predsjednik

 Gradskoga vijeća:

 Darko Jagić

**O B R A Z L O Ž E NJ E**

 Odredbama Zakona o plaćama u lokalnoj i područnoj (regionalnoj) samoupravi („Narodne novine“ br. 28/2010) – člankom 10.st.1. propisano je da koeficijente za obračun plaće službenika i namještenika u upravnim odjelima i službama jedinica lokalne i područne (regionalne) samouprave određuje odlukom predstavničko tijelo jedinice lokalne i područne (regionalne) samouprave, na prijedlog župana, gradonačelnika, odnosno općinskog načelnika.

 Gradsko vijeće Grada Ludbrega na svojoj 24. sjednici održanoj dana 16. listopada 2020. godine donijelo je Odluku o koeficijentima za obračun plaće službenika i namještenika u upravnim tijelima Grada Ludbrega i ista je objavljena u „Službenom vjesniku Varaždinske županije“ br. 70/2020 te izmjene i dopune ove Odluke na 28. sjednici održanoj 24. veljače 2021. godine i objavljene u „Službenom vjesniku Varaždinske županije“ br. 12/2021.

 Ovim izmjenama i dopunama predlažu se korekcije odnosno povećanje koeficijenata za radna mjesta III. kategorije u kojoj su kategorizirani službenici SSS i sveučilišni ili stručni prvostupnici (bivša VŠS) i to prvenstveno iz razloga što ova kategorija službenika nema mogućnosti napredovanja u službi rasporedom na radna mjesta s višim koeficijentom za obračun plaća.

 Sukladno ovlaštenju iz članka 10.st.1. Zakona o plaćama u lokalnoj i područnoj (regionalnoj) samoupravi te odredbama članka 37. Poslovnika Gradskoga vijeća Grada Ludbrega, gradonačelnik kao ovlašteni predlagatelj podnosi Gradskom vijeću Grada Ludbrega donošenje ove Odluke u predloženome tekstu.